Associação Chapecoense de Futebol
Associação Chapecoense de Futebol (ACF), poznat kao Chapecoense, je brazilski nogometni klub iz brazilske savezne države Santa Catarina. Klub je osnovan 10. maja 1973. godine s ciljem obnavljanja nogometa u gradu Chapecó gdje je svoj prvi naslov savezne države Santa Catarina Chapecoense osvojio 1977. godine. Do danas, klub je 5 puta osvojio prvenstvo savezne države Santa Catarina. Svoj prvi nastup u najvišem rangu brazilskog nogometa Chapecoense je ostvario 2014. U novembru 2016. prilikom odlaska na gostovanje u Kolumbiju, 19 igrača Chapecoensea poginulo je u avionskoj nesreći u kojoj su pored igrača stradali novinari, vodstvo kluba i navijači. Nesreću su preživjela tri nogometaša. Utakmica finala Copa Sudamericane trebala se odigrati 30. novembra u Medellínu protiv Atlético Nacionala.